b'\n_START_ARTICLE_\nTrenchcoat\n_START_PARAGRAPH_\nEn trenchcoat er en regnfrakke fremstillet af vandt\xc3\xa6t bomuld gabardin, poplin eller l\xc3\xa6der. De har generelt et aftagelig inderfor, raglan\xc3\xa6rmer og den klassiske version kommer i forskellige l\xc3\xa6nger fra halvvejs ned p\xc3\xa5 l\xc3\xa5ret til ned over kn\xc3\xa6et. Det var oprindeligt en milit\xc3\xa6rbl\xc3\xa6dningsgenstand og denne oprindelse kan ses i dens stil._NEWLINE_Traditionelt er denne bekl\xc3\xa6dningsgenstand dobbeltradet med 10 knapper foran, bredt revers, et vindfang og lommer, med knaplukning. Frakken har ofte et b\xc3\xa6lte i livet, ligesom den har stropper omkring h\xc3\xa5ndleddene, der kan \xc3\xa5bnes. Trenchoats har ofte skulderstropper med knaplukning, hvilket var funktionelt i dens oprindelige kontekst som milit\xc3\xa6rbekl\xc3\xa6dning. Den klassiske farve af en trenchcoat er khaki._NEWLINE_Trenchcoaten blev udviklet som et alternativ til den tunge serge greatcoat, der blev b\xc3\xa5ret af britiske og franske soldater under f\xc3\xb8rste verdenskrig. De to britisk luksusfirmaer Burberry og Aquascutum h\xc3\xa6vder begge at st\xc3\xa5 bag opfindelsen af trenchcoaten. Aquascutums h\xc3\xa6vd g\xc3\xa5r tilbage til 1850, mens Thomas Burberry opfandt gabardintekstilet i 1879 til en officers regnfrakke til det britiske War Office i 1901.'